CELEX: 32015D0027
Language: et
Date: 2015-01-07 00:00:00
Title: Komisjoni rakendusotsus (EL) 2015/27, 7. jaanuar 2015 , standardi EN 474-1:2006+A4:2013 „Mullatöömasinad” viite tingimustega avaldamise kohta Euroopa Liidu Teatajas vastavalt Euroopa Parlamendi ja nõukogu direktiivile 2006/42/EÜ  EMPs kohaldatav tekst

8.1.2015   
            
            
               ET
            
            
               Euroopa Liidu Teataja
            
            
               L 4/24
            
         KOMISJONI RAKENDUSOTSUS (EL) 2015/27,
   7. jaanuar 2015,
   standardi EN 474-1:2006+A4:2013 „Mullatöömasinad” viite tingimustega avaldamise kohta Euroopa Liidu Teatajas vastavalt Euroopa Parlamendi ja nõukogu direktiivile 2006/42/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artiklit 10,
   võttes arvesse vastavalt Euroopa Parlamendi ja nõukogu 25. oktoobri 2012. aasta määruse (EL) nr 1025/2012 (mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ) (2) artiklile 22 loodud komitee arvamust
   ning arvestades järgmist:
   
               (1)
            
            
               Kui siseriiklik standard, millega on võetud üle ühtlustatud standard ja mille viide on avaldatud Euroopa Liidu Teatajas, hõlmab üht või mitut direktiivi 2006/42/EÜ I lisas sätestatud olulist ohutusnõuet, eeldatakse, et vastavalt sellele standardile ehitatud masin vastab asjaomastele olulistele tervisekaitse- ja ohutusnõuetele.
            
         
               (2)
            
            
               Üks isik on saatnud Euroopa Parlamendile kaks petitsiooni, milles viitas Saksamaal juhtunud surmaga lõppenud tööõnnetustele mullatöömasinate kasutamisel, ning väitis, et õnnetused olid seotud ebapiisava nähtavusega juhiistmelt. Asjaomased masinad olid konstrueeritud kooskõlas ühtlustatud standardiga EN 474-1 „Mullatöömasinad — Ohutus — Osa 1: üldnõuded”.
            
         
               (3)
            
            
               Seepärast vaatas komisjon ühtlustatud standardi EN 474-1:2006+A4:2013 „Mullatöömasinad — Ohutus — Osa 1: üldnõuded” (millele avaldati viide Euroopa Liidu Teatajas esmakordselt 28. novembril 2013) (3) koos vastavalt direktiivi 2006/42/EÜ artiklile 22 loodud komitee esindajatega läbi. Jõuti järeldusele, et standardi kohaselt konstrueeritud ja toodetud masinad ei võimalda juhile piisavat väljavaadet juhtimaks masinat juhi või muude isikute elu ohtu seadmata.
            
         
               (4)
            
            
               Seepärast järeldas komisjon, et ühtlustatud standard EN 474-1:2006+A4:2013 ei vasta direktiivi 2006/42/EÜ I lisa punktides 1.2.2 „Juhtimisseadised (ohualade nähtavus käivitamisel)” ja 3.2.1 „Juhtimiskoht (nähtavus kasutamisel)” esitatud olulistele tervisekaitse- ja ohutusnõuetele.
            
         
               (5)
            
            
               Võttes arvesse vajadust parandada standardi EN 474-1:2006+A4:2013 ohutusaspekte, tuleks seni, kuni standardit ei ole asjakohaselt muudetud, lisada Euroopa Liidu Teatajas avaldatud viitele standardile EN 474-1:2006+A4:2013 asjakohane hoiatus,
            
         ON VASTU VÕTNUD KÄESOLEVA OTSUSE:
   Artikkel 1
   Viide standardile EN 474-1:2006+A4:2013 „Mullatöömasinad — Ohutus — Osa 1: üldnõuded” avaldatakse Euroopa Liidu Teatajas koos lisas sätestatud tingimusega.
   Artikkel 2
   Otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 7. jaanuar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 157, 9.6.2006, lk 24.
   
      (2)  ELT L 316, 14.11.2012, lk 12.
   
      (3)  ELT C 348, 28.11.2013, lk 5.
   
      LISA
      KOMISJONI TEATIS SEOSES DIREKTIIVI 2006/42/EÜ) RAKENDAMISEGA
      (Liidu ühtlustamisaktide kohaste ühtlustatud standardite pealkirjade ja viidete avaldamine)
      
                  ESO (1)
                  
               
               
                  Viide ühtlustatud standardile ja standardi pealkiri
                  (ja viitedokument)
               
               
                  Esmakordne avaldamine EÜTs/ELTs
               
               
                  Asendatava standardi viide
               
               
                  Asendatava standardi vastavuseelduse kehtivuse lõppkuupäev
                  Märkus 1
               
            
                  CEN
               
               
                  EN 474-1:2006+A4:2013
                  Mullatöömasinad — Ohutus — Osa 1: Üldnõuded
               
               
                  28.11.2013
               
               
                  EN 474-1:2006+A3:2013
                  Märkus 2
               
               
                  Kehtivuse lõppkuupäev
                  (28.11.2013)
               
            
                  
                     Hoiatus. Osutatud viide ei hõlma kõnealuse standardi sätet 5.8.1 „Nähtavus. Juhi vaateväli”, mille kohaldamine ei loo eeldust, et toode vastab direktiivi 2006/42/EÜ I lisa punktides 1.2.2 ja 3.2.1 sätestatud olulistele tervisekaitse- ja ohutusnõuetele.
               
            
                  Märkus 1.
               
               
                  Tavaliselt on kuupäevaks, mil asendatava standardi vastavuseeldus kehtivuse kaotab, Euroopa standardiorganisatsiooni kehtestatud tühistamiskuupäev, kuid kõnealuste standardite kasutajate tähelepanu juhitakse asjaolule, et teatavatel erandjuhtudel võib olla ka teisiti.
               
            
                  Märkus 2.
               
               
                  Uus (või muudetud) standard on sama käsitlusalaga kui asendatav standard. Osutatud kuupäevast alates ei loo asendatava standardi järgimine enam eeldust, et toode vastab liidu õigusakti olulistele või muudele nõuetele.
               
            
         (1)  ESO: Euroopa standardiorganisatsioon:
      
                  —
               
               
                  CEN: Avenue Marnix 17, B-1000, Brüssel, tel +32 25500811; faks +32 25500819 (http://www.cen.eu)